**Javno savjetovanje**

**o nacrtu Odluke o komunalnoj naknadi**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 7. prosinca 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Komunalna naknada je novčano javno davanje koje se plaća za održavanje komunalne infrastrukture.

Predstavničko tijelo jedinice lokalne samouprave donosi odluku o komunalnoj naknadi kojom se određuju:

* područja zona u jedinici lokalne samouprave u kojima se naplaćuje komunalna naknada
* koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada
* koeficijent namjene (Kn) za nekretnine za koje se plaća komunalna naknada
* rok plaćanja komunalne naknade
* nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade,
* opći uvjeti i razlozi zbog kojih se u pojedinim slučajevima odobrava djelomično ili potpuno oslobađanje od plaćanja komunalne naknade.

Budući da je člankom 130. Zakona o komunalnom gospodarstvu (Narodne novine br. 68/18), koji je stupio na snagu dana 04. kolovoza 2018. godine, utvrđeno da su jedinice lokalne samouprave dužne donijeti odluku o komunalnoj naknadi u roku od šest mjeseci od dana stupanja na snagu Zakona, predlaže se donošenje ove Odluke.